武漢肺炎

**武漢肺炎**（，，簡稱**COVID-19**），係由沙士病毒2型（俗稱武漢冠狀病毒）引發嘅傳染病，係非典型肺炎嘅一種。2019年，隻病首次爆發嘅地點係中國湖北武漢——事件叫做武漢肺炎大爆發。

## 名
「武漢肺炎」（亦簡稱**武肺**）曾經係呢一隻病喺粵語圈嘅通用稱呼，喺世界衛生組織定出標準名之前，英文傳媒就興用**Wuhan Coronavirus**（中文：**武漢冠狀病毒**）同**Wuhan Virus**（中文：**武漢病毒**）等詞；而喺出標準名之前嘅台灣，唔單止民間，就連政府部分部門，都依然沿用「武漢肺炎」呢個名，香港官方將呢隻病叫**嚴重新型傳染性病原體呼吸系統病**，亦有用**內地新型冠狀病毒感染肺炎**；而香港坊間有啲人會叫**武漢急性呼吸綜合症**（，簡稱**WARS**）。中國香港媒體早期叫**不明原因肺炎**。中國大陸官方早期叫**新型冠狀病毒感染肺炎**（簡稱**新型肺炎**），之後改叫**新型冠狀病毒肺炎**（，簡稱**新冠肺炎**，英文簡稱**NCP**）；臺灣官方就叫**嚴重特殊傳染性肺炎**亦用「武漢肺炎」。

1月30號，世衞組織提議一個學術名**2019-nCoV急性呼吸疾病**（），2月11號正式定名 **2019冠狀病毒病**（，簡稱**COVID-19**）。

3月17號，由於有為數唔少嘅中國網民散播武漢肺炎嘅源頭「由美軍傳播去中國」呢個謠言，美國總統當勞侵（Donald Trump）響社交網站Twitter出貼文將武漢肺炎病毒稱為「」（中文：中國病毒），並響記者會將呢個名再三提及。侵話講呢個名係因為呢個病毒來自中國，唔關種族歧視事。

據社交網路3月25號左右發覺，中國大陸當局開始咗大規模嘅刪啲寫往「武漢肺炎」嘅新聞嚟保障返自己，目的係話俾啲人聽咁樣係一種污名化，有冒犯性同極度唔負責任嘅行為。跟往環球時報英文網、新華網（英文）等就陸續將舊嘅報導入邊嘅「武漢肺炎」改成第二個名，或者直接鏟走咗個「武漢肺炎」。與此同時，港澳政府都做類似嘅嘢；雖然依然有民主派傳媒唔聽政府枝笛而繼續用「武漢肺炎」，但係多數已經喺2021年由於政治打壓同失去民望（病毒命名並非主因）而執咗笠，不過有部份人都依然鐘意叫佢做「武漢肺炎」。

有啲人確信中共係相關瘟疫嘅罪魁禍首，於是將佢叫做**中共病毒**（英文：**CCP Virus**）。

## 病原體

武漢肺炎嘅病原體係一隻新發現嘅冠狀病毒，由於係喺2019年發現，世界衞生組織暫時叫佢做「2019-nCoV」，意思係「2019新型冠狀病毒」。2020年2月11號，國際病毒分類委員會正式定名做「沙士病毒2型」（SARS-CoV-2）。

## 病徵
武漢肺炎病徵主要係發燒、無力、乾咳，病情嚴重嘅會呼吸困難，甚至死亡。可能感染呢個病嘅特有症状，就有喪失嗅覺，味覺減退。

## 傳播途徑
武漢肺炎主要係透過呼吸道飛沫傳播，亦可以通過接觸傳播，潛伏期介乎兩到十四日，最多去到26日。

## 治理
暫時無藥專門醫治武漢肺炎，主要靠一啲抗病毒藥同埋支援性治療去紓緩病情。

## 預防
除咗打武漢肺炎疫苗同保持社交距離之外，亦要靠保持個人衛生同埋避免近距離接觸病人。由於研究發現嗅覺喪失，都會係受感染嘅特徵之一，英國鼻科學會（British Rhinological Society）主席嘉莉兒霍普金斯（Claire Hopkins）教授，同耳鼻喉英國（ENT UK）主席尼瑪律·庫馬爾（Nirmal Kumar），就發表咗聯合聲明，敦促醫護治理失去嗅覺嘅病患時都要著防護裝備，仲建議唔好同任何人做不必要嘅鼻竇內窺鏡診療，因為病毒可以喺鼻腔同喉入邊複製，做檢查搞到病患咳或打乞嗤就弊傢伙。

### 社交距離

社交距離措施，包括檢疫、旅遊限制、停工停課等，旨在減低人同人之間嘅密切接觸，從而減低病毒傳播嘅風險。

## 源頭
呢隻病被全球普遍認為喺中國湖北武漢江漢區嘅華南海鮮批發市場首先爆發。

不過由一班大陸醫療專家聯名嘅論文，早喺1月24號就喺國際著名醫學雜誌《刺針》發表，披露咗由2019年12月16號至2020年1月2號喺武漢金銀潭醫院收治嘅首批41例確診病例分析同研究，顯示當中27例有去過華南海鮮市場，另外14例就冇。

由此研究認為新型冠狀病毒嘅起源地唔係海鮮市場，而且病毒出現嘅時間應早過2019年11月左右。

亦有包括前白宮貿易顧問在內嘅人提出源頭可能源於中國武漢P4實驗室。

## 醫治研究

### 抗愛滋病藥
泰國衛生部2020年2月2號有話搵到咗治愈方法，係喺曼谷一間醫院收治嘅70歲中國籍女病患度，混合咗抗愛滋病毒藥利托那韋同洛匹那韋、抗流感藥奧司他韋（oseltamivir）、達菲等幾種藥來到醫，藥後48個鐘入邊個病毒話係消失咗。

### 抗伊波拉藥
測試咁針對伊波拉病毒嘅美國藥廠生產嘅瑞德西韋，畀指係可以抵抗呢種肺炎嘅病毒，正做咁臨床試驗。

## 其他疾病
* 黑死病
* 鼠疫
* 沙士

## 參考

## 出面網頁

* Statutory Reporting of Severe Respiratory Disease associated with a Novel Infectious Agent. CHP, Hong Kong, (7 January 2020)
* 新型冠状病毒肺炎预防手册 - 湖北科學技術出版社 
*COVID-19 Open Research Dataset (CORD-19)  Semantic Scholar
*Covid-19: Novel Coronavirus Outbreak Wiley Online Library
*COVID-19 Open Research Dataset Challenge (CORD-19) Kaggle

;臺灣
* 嚴重特殊傳染性肺炎- 衛生福利部疾病管制署
* 中國大陸「2019新型冠狀病毒」肺炎相關資訊 -大陸委員會

;世界衛生組織（WHO）
* 
* 
*Global research on coronavirus disease (COVID-19)
* 新型冠状病毒 - 世界衛生組織
* 有关新型冠状病毒的常见问题 - 世界衛生組織，2020年1月9號

;日本
* 新型ウイルス肺炎 - NHK NEWS WEB
* 新型コロナウイルス感染症に関する情報 - 東京都感染症情報中心
* 新型コロナウイルス感染症について - 東京都福祉保健局
* 新型コロナウイルス感染症に備えて - 日本首相官邸
* 新型コロナウイルス感染症の対応について - 日本内閣官房
* 新型コロナウイルス感染症について - 日本厚生労働省
* 新型コロナウイルスに関連した感染症対策に関する対応について - 日本文部科学省
* 新型コロナウイルスに関連した感染症対策 - 日本環境省
* 新型コロナウイルス（2019-nCoV）関連情報について - 日本国立感染症研究所
* 新型コロナウイルス関連感染症 - 日本医師会
* 新型コロナウイルス感染症 - 日本感染症学会

;美國
* Coronavirus (COVID-19) U.S. Department of Health & Human Services
* Coronavirus General Info U.S. National Library of Medicine

;歐洲
* "Cluster of pneumonia cases caused by a novel coronavirus, Wuhan, China". ECDP (17 January 2020)
* Wuhan novel coronavirus and avian flu: advice for travel to China. PHE, UK, (10 January 2020).
* Threat level remains LOW but authorities raise alertness to symptoms MSN (22 January 2020)
*COVID-19 European Centre for Disease Prevention and Control (ECDC)